Mokgatlo wa Bangwadi ba Dipuku tša Lerato o dira'ng?
Context:Romantic Novelists' Association (RNA) ke mokgatlo wa profešenale wo o emelago bangwadi ba dikanegelo tša marato ka United Kingdom. E hlomilwe ka 1960 ke Denise Robins (mopresidente wa pele), Barbara Cartland (motlatšamopresidente wa pele), Vivian Stuart (mopresidente wa pele yo a kgethilwego), le bangwadi ba bangwe go akaretša Elizabeth Goudge, Netta Muskett, Catherine Cookson, Rosamunde Pilcher le Lucilla Andrews.  RNA e na le ditho tše di batamelago 1000, tšeo di bopšago ke bangwadi le ditsebi tša go gatiša. E godiša le go tumiša bokgwari ka dipukung tša dikanegelo tša marato go kgabaganya mehuta ka moka. E nea lenaneo la ditiragalo ngwaga ka moka go akaretša kopano ya ngwaga le ngwaga le dikopano tša go ithuta/ disemina ka dibopego tša bokgabo bja go ngwala le intaseteri ya go gatiša. Mekgatlo e bile e thekga dihlopha tše mmalwa tša selete, tšeo di kopanago ka mehla go ahlaahla ditaba tšeo di tshwenyago bangwadi ba dikanegelo tša marato. Mokgatlo gape o laola Lenaneo la Bangwadi ba Bafsa, leo ka tlase ga lona bangwadi bao ba sa gatišwago ba amogelago tekolo ya mošomo wa bona go tšwa go setho seo se nago le phihlelo sa Mokgatlo. Netta Muskett e be e le mothomi-gotee le motlatšamopresidente wa mokgatlo gomme Moputso wa Netta Muskett wa bangwadi ba bafsa, wo ga bjale o bitšwago RNA New Writers Scheme, o hlomphilwe ka yena.  Bontši bja ditho tša yona ke bangwadi bao ba rekwago kudu le bao ba thopilego difoka tša ditšhaba-tšhaba gotee le diboledi le barutiši ba go ngwala ka tsela ya go hlama.
Romantic Novelists' Association ke mokgatlo wa go ba leloko wo o nago le bangwadi ba ka bago 1000 ba dikanegelo tša marato le ditsebi tša go gatiša tšeo di rulaganyago ditiragalo ngwaga ka moka. RNA e swara dikhonferense tša ngwaga le ngwaga le diwekšopo ka bokgabo bja go ngwala le intaseteri ya go gatiša gomme gape e tsebja ka Lenaneo la yona la Bangwadi ba Bafsa, leo le dumelelago bangwadi bao ba sa gatišwago go ba le mošomo wa bona o lekodišišitšwego ke maloko a nago le phihlelo a mokgatlo.